קיליאן מרפי

קיליאן מרפי (באנגלית: Cillian Murphy; נולד ב-25 במאי 1976) הוא שחקן אירי זוכה פרס אוסקר לשחקן הטוב ביותר. ידוע בזכות תפקידו הראשי בסדרה "כנופיית ברמינגהאם" וכן בהופעותיו בסרטיו של כריסטופר נולאן "התחלה", "באטמן מתחיל", "דנקרק" ו"אופנהיימר", ובמותחן האימה "28 יום אחרי". הועמד לפרס גלובוס הזהב על תפקידו בסרט ״ארוחת בוקר על פלוטו".

== ביוגרפיה ==
מרפי נולד בעיירה דאגלס וגדל בפרוור בלינטמפל בקורק שבאירלנד. אביו עובד במשרד החינוך של אירלנד, ואמו מורה לצרפתית. מרפי הוא המבוגר מתוך ארבעה אחים ואחיות. הוא גדל בתור נוצרי קתולי, ולמד במכללה הקתולית לבנים "האחים פרסנטטיון". החל לשחק לראשונה בחברת התיאטרון המקומית "קורסדורסה".

בגיל עשר החל לנגן ולכתוב שירים. כשהתבגר החל לנגן על גיטרה ולהופיע בלהקות רוק מקומיות ביחד עם אחיו פארדרייג. למרפי וללהקתו הוצע חוזה מקצועי, אך הוריו הטילו על כך וטו והתהליך לא יצא לפועל. מרפי למד משפטים ב"אוניברסיטת קורק", ונשר לאחר שנה אחת בלבד מרצון לאחר שנכשל בבחינות.

== קריירת משחק ==
מרפי ערך הופעת בכורה על הבמה בשנת 1996, ובקולנוע הבריטי ב-1999 בסרט המלחמה "השוחה" על הקרב על הסום. ב-2001 נטש את תחום המוזיקה בעקבות תפקידים ראשיים מוצלחים בסרטים האיריים "על הקצה" ו"תאומי הדיסקו", שבו אף הושמעו כמה משיריו.

לצורך הקריירה שלו עבר להתגורר בדבלין, ולאחר מכן בלונדון. הופעתו של מרפי בסרט "תאומי הדיסקו" צדה את עיניו של דני בויל שהחליט לתת לו את התפקיד הראשי של ג'ים במותחן האימה המצליח "28 יום אחרי". התפקיד העניק למרפי את קפיצת המדרגה לה קיווה, תוך הפיכתו למועמד לפרס ה-MTV לפריצת השנה.

ב-2003 שיחק מרפי לצידם של קולין פארל וקלי מקדונלד בסרט האירי הרווחי ביותר בהיסטוריה לאותה התקופה, "אינטרמישן". מרפי שיחק בהופעות משנה גם בהפקות ההוליוודיות הראשונות שלו "קולד מאונטן", שם גילם את חייל הקונפדרציה "בארדולף", אשר חס על חיי התינוק של שרה (נטלי פורטמן) ו"נערה עם עגיל פנינה" בתפקידו של פיטר, בנו הקצב של הצייר ההולנדי המפורסם יאן ורמיר (קולין פירת') המתיידד עם גיבורת העלילה גריט (סקרלט ג'והנסון).
לצורך תפקידו בתור קצב בסרט עבר מרפי הכנות מיוחדת במשחטה שם למד איך לחתוך בשר, למרפי היו מספר בעיות עם התפקיד היות שהוא צמחוני.

שנת 2005 הייתה שנה משמעותית בקריירה של מרפי עם תפקידי נבלים משמעותיים בהפקה המרשימה של כריסטופר נולאן "באטמן מתחיל" ובמותחן האינטנסיבי של וס קרייבן "טיסת לילה".
בתחילה נבחן מרפי לתפקיד ברוס ווין ב"באטמן מתחיל" אך הפסיד לכריסטיאן בייל, אולם נולאן, שהתרשם מאוד מיכולותיו של מרפי, נתן לו בו במקום את תפקיד הנבל, ד"ר ג'ונתן קריין הידוע בכינויו ה"הדחליל".
על הופעתו היה מועמד לפרס ה-MTV לנבל הטוב ביותר.

בסרטו של קרייבן הוכיח מרפי יכולות דרמטיות מרשימות בתור הטרוריסט קר הרוח ג'קסון ריפנר, החוטף במהלך טיסה את מנהלת בית המלון ליסה ריסרט (רייצ'ל מקאדמס) כדי להתנקש באישיות פוליטית בכירה השוהה באותו המלון. לקראת סוף 2005 הצליח להרשים בתפקידו הראשי בדרמה הקומית "ארוחת בוקר על פלוטו" בתור הטרנסג'נדר האירי פטריק "קיטן" ברנדן, וקיבל מועמדות לפרס גלובוס הזהב.

ב-2006 כיכב מרפי בדרמת המלחמה של קן לואץ' על מלחמת העצמאות האירית, "כשהרוח נושבת" בתור דוקטור דמיאן או'דונובן. הסרט הפך לסרט האירי הרווחי ביותר בכל הזמנים. מרפי נאלץ להיבחן שש פעמים לפני שקיבל את התפקיד בסרט, אשר צולם בעיר מגוריו קורק. לאחר מכן חזר לשתף פעולה עם דני בויל בסרטו האפוקליפטי "שמש", שם גילם את הפיזיקאי רוברט קפה, מפעיל הפצצה שנועדה לפוצץ את בטן השמש כדי להחיותה מחדש.

ב-2008 הופיע למספר שניות ב"האביר האפל" בתור ה"הדחליל", אשר הובס על ידי באטמן בתחילת הסרט.
שיחק לצידן של קירה נייטלי וסיינה מילר בסרט המלחמה הרומנטי "קצה האהבה". מרפי הצטרף ב-2010 לקאסט המובחר של הסרט "ההתחלה" (של כריסטופר נולאן) שהורכב משני זוכי אוסקר ושלושה מועמדים נוספים.
בסרט גילם מרפי את רוברט פישר, יורש אימפריית העסקים והמטרה המרכזית של הצוות להשתלת חלומות.

בשנים 2013–2022 כיכב מרפי בסדרת הטלוויזיה הבריטית "כנופיית ברמינגהם" בתפקיד תומאס שלבי, ראש הכנופיה. על תפקיד זה זכה בפרס IFTA לשחקן הדרמה הטוב ביותר לשנת 2015.

בשנת 2017 השתתף בסרטו של כריסטופר נולאן "דנקרק", לצד טום הארדי והארי סטיילס. ב-2019 שיחק בסרט "אנה" בתור בכיר בביון האמריקאי לצידה של סשה לוס.

באוקטובר 2021 לוהק לגלם את רוברט אופנהיימר בסרט המבוסס על חייו בבימויו של כריסטופר נולאן. על תפקיד זה זכה בפרס אוסקר לשחקן הטוב ביותר, בפרס גלובוס הזהב לשחקן הטוב ביותר - סרט דרמה וכן בפרס גילדת שחקני המסך.

== חיים אישיים ==
בשנת 2004 התחתן מרפי עם חברתו במשך שמונה שנים האמנית איבון מק'גוינס, אותה הכיר במהלך מסע ההופעות שלו. הוא מתגורר כיום בצפון לונדון עם אשתו ושני ילדיהם.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1998
|The Tale of Sweety Barrett
|פאט
|
|-
| rowspan="2" |1999
|חברים בחופשה
|קווין מק'דרבי
|
|-
|השוחה
|ראג רוקווד
|
|-
| rowspan="3" |2001
|On the Edge
|ג'ונתן בריץ'
|
|-
|How Harry Became a Tree
|גאס
|
|-
|חזירי דיסקו
|דארן
|
|-
|2002
|28 יום אחרי
|ג'ים
|
|-
| rowspan="3" |2003
|אינטרמישן
|ג'ון
|
|-
|נערה עם עגיל פנינה
|פיטר
|
|-
|קולד מאונטן
|בארדולף
|
|-
| rowspan="3" |2005
|באטמן מתחיל
|הדחליל
|
|-
|טיסת לילה
|ג'קסון ריפנר
|
|-
|ארוחת בוקר על פלוטו
|פטריק / פטרישיה "קיטן" בראדן
|מועמד פרס האקדמיה האירופית לקולנוע לשחקן הטוב ביותר <small>(אנ') (2006)</small>
|-
|2006
|כשהרוח נושבת
|דמיאן או'דונובן
|מועמד פרס האקדמיה האירופית לקולנוע לשחקן הטוב ביותר <small>(אנ') (2006)</small>
|-
| rowspan="2" |2007
|שמש
|רוברט קאפה
|
|-
|לעקוב אחרי הבלשים
|נייל
|
|-
| rowspan="2" |2008
|האביר האפל
|הדחליל
|
|-
|אהבה על הקצה
|וויליאם קיליק
|
|-
|2009
|Perrier's Bounty
|מייקל
|
|-
| rowspan="3" |2010
|פיקוק
|ג'ון / אמה סקילפה
|
|-
|התחלה
|רוברט פישר
|
|-
|טרון: המורשת
|אדוראד דילינג'ר ג'וניור
|ללא קרדיט
|-
| rowspan="2" |2011
|Retreat
|מרטין
|
|-
|עולם הזמן
|ריימונד לאון
|
|-
| rowspan="3" |2012
|אורות אדומים
|טום באקלי
|
|-
|שבורה
|מייק קירנן
|מועמד פרס הקולנוע הבריטי העצמאי לשחקן המשנה הטוב ביותר <small>(אנ')</small> <small>(2012)</small>
|-
|עלייתו של האביר האפל
|הדחליל
|
|-
| rowspan="2" |2014
|Aloft
|איוון
|
|-
|התעלות
|דונלד ביוקנן
|
|-
|2015
|בלב ים
|מת'יו ג'וי
|
|-
| rowspan="2" |2016
|מבצע אנתרופואיד
|יוזף גבצ'יק
|
|-
|אש חופשית
|כריס
|
|-
| rowspan="2" |2017
|המסיבה
|טום
|
|-
|דנקרק
|חייל הלום קרב
|
|-
|2018
|The Delinquent Season
|ג'ים
|
|-
|2019
|אנה
|לני מילר
|
|-
|2021
|מקום שקט 2
|אמט
|
|-
|2023
|אופנהיימר
|רוברט אופנהיימר
|פרס גילדת שחקני המסך לשחקן הטוב ביותר <small>(אנ') (2023)</small>
|-
|2024
|דברים קטנים כאלה <small>(אנ')</small>
|ביל פורלונג
|גם מפיק
|-
|TBA
|הממלכה של קנסקי
|אבא
|דיבוב
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2001
|העולם על פי מלמוט
|פול מונטגיו
|מיני-סדרה; 4 פרקים
|-
|2013–2022
|כנופיית ברמינגהאם
|תומאס (טומי) שלבי
|תפקיד ראשי (6 עונות); 36 פרקים
גם מפיק בפועל
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמד(ים)
!תוצאה
!<abbr>מקור</abbr>
|-
!2023
!פרסי אגודת מבקרי הקולנוע של סן דייגו
|השחקן הטוב ביותר
| rowspan="12" |אופנהיימר
|
|<ref></ref>
|-
! rowspan="11" |2024
!פרס גלובוס הזהב
|השחקן הטוב ביותר בסרט קולנוע - דרמה
|
|<ref></ref><ref></ref>
|-
!פרסי איגוד מבקרי הקולנוע האמריקאי
|השחקן הטוב ביותר
|
|<ref></ref>
|-
!פרס סאטורן
|השחקן הטוב ביותר בסרט
|
|<ref></ref>
|-
!פרסי האקדמיה האוסטרלית הבינלאומית לאמנויות הקולנוע והטלוויזיה
|השחקן הטוב ביותר
|
|<ref></ref>
|-
!פרס האקדמיה הבריטית לקולנוע
|השחקן הטוב ביותר בתפקיד ראשי
|
|<ref></ref>
|-
! rowspan="2" |פרס בחירת הקהל
|כוכב הקולנוע של השנה
|
| rowspan="2" |<ref></ref>
|-
|כוכב סרט הדרמה של השנה|
|-
! rowspan="2" |פרס גילדת שחקני המסך
|ההופעה הטובה ביותר של שחקן בתפקיד ראשי
|
| rowspan="2" |<ref></ref>
|-
|הביצוע הטוב ביותר של צוות שחקנים בסרט קולנוע <small>(עם קייסי אפלק, אמילי בלאנט, קנת בראנה, מאט דיימון, רוברט דאוני ג'וניור, ג'וש הארטנט, ראמי מאלק ופלורנס פיו)</small>
|
|-
!פרס סטלייט
|השחקן הטוב ביותר בסרט קולנוע - דרמה
|
|<ref></ref>
|-
!פרס אוסקר
|השחקן הטוב ביותר
|
|<ref></ref>
|}

== קישורים חיצוניים ==

* 
* 

==הערות שוליים==

קטגוריה:שחקני קולנוע וטלוויזיה אירים
קטגוריה:שחקני תיאטרון אירים
קטגוריה:צמחונים
קטגוריה:אירים שנולדו ב-1976